Frank Engel (Politiker)

De Frank Engel, gebuer den 10. Mee 1975, ass e lëtzebuergesche Jurist a Politiker. Vun 2009 bis 2019 war hien ee vun de 6 lëtzebuergeschen Deputéierten am Europaparlament"Frank Engel" Europaparlament. Vu Januar 2019 bis Mäerz 2021 war hie Parteipresident vun der CSV. Den 23. Abrëll 2021 huet hie säin Austrëtt aus der CSV bekanntgemaach,"CSV: Frank Engel huet Partei offiziell matgedeelt, datt hien net méi Member ass." rtl.lu, 23.04.2021 11:18. a gouf am Februar 2022 Spriecher vun der neier Partei Fokus, déi hie matgegrënnt huet.

 Liewen 
No sengem Studium zu Bréissel an zu Metz an engem Ofschloss am Droit ass hien 1999 Assistent am Europaparlament fir de Jacques Santer ginn. Virdrun huet de Frank Engel CODEX op d'Bee gestallt, déi eenzeg juristesch Publikatiounen zu Lëtzebuerg"Frank Engel MEP" Parliamentarians Network for Conflict Prevention.

Schonn a senger Jugend huet de Frank Engel sech fir Politik intresséiert a sech dofir agesat, dëst bei der CSJ, respektiv war hie President vun United Students for Europe (Fédération européenne des étudiants démocrates chrétiens) a Vizepresident vun de European Democrat Students (d'Studentevereenegung vun der Europäescher Vollekspartei)"EDS" EDSNET.org. Vun 2001 u war hien 8 Joer laang Generalsekretär vun der CSV-Fraktioun. Hien ass oder war och aktiv am Cercle Joseph Bech.

Vun 2004 bis 2019 war hien am Verwaltungsrot vun der Global Strategies Group Holding SA."Frank Engel va démissionner de Global Strategies." paperjam.lu, 1. Februar 2019 16:14.

 Politik 
Hie gouf bei den Europawalen 2009 als Jéngste vun de lëtzebuergeschen Europadeputéierten an d'Europäescht Parlament gewielt. Do war hie Member vun der Fraktioun vun der Europäesch Vollekspartei a Chef vun der lëtzebuergescher Delegatioun bei der EVP"Frank Engel" Groupe PPE au Parlement européen.

Bei den Europawalen 2014 gouf hien als Drëtten op ee vun den dräi Sëtz, déi seng Partei gewonnen huet, erëmgewielt."Européennes 2014: Résultats officieux" op elections.lu. 2019 huet hien net méi kandidéiert.

De 26. Januar 2019 gouf de Frank Engel um Nationalkongress zu Mutfert zum neie President vun der CSV gewielt."De Frank Engel mat 54% neie Parteipresident." rtl.lu, 26.01.2019. Den 19. Mäerz 2021 ass hie vun deem Posten zeréckgetrueden,"Frank Engel tritt zurück - nun droht ihm juristischer Ärger." wort.lu, 19.03.2021. an den 23. Abrëll 2021 huet hien och säin Austrëtt aus der CSV bekannt ginn.

Den 21. Februar 2022 huet hie mat Anere seng nei Partei virgestallt, Fokus.

Dës krut bei de Chamberwale vum 8. Oktober 2023 am ganzen 93.839 Stëmmen (landeswäit 2,49 % vun alle Stëmmen),elections.public.lu wat net duer goung fir e Sëtz an der Chamber. De Frank Engel sot doropshin, dat Resultat wier eng "total Katastoph" an huet säi Réckzuch vun der politescher Bün ugekënnegt.Marc Schlammes: "Fokus: kein elektorales Wunder." wort.lu, 8.10.2023.

Um Parteikongress, den 18. November 2023, gouf de Franck Engel awer als Parteispriecher confirméiert.

Publikatiounen
Am Kontext vun der wirtschaftlecher Kris an Europa zanter 2007/2008 an dem Vertrauensverloscht vun de Bierger an d'EU, deen doraus ervirgaangen ass, huet de Frank Engel Iddien an Analysen ausgeschafft, déi an dräi Bicher nozeliese sinn:

 Europa in der großen Krise - Ein Drama in drei Akten (2009)"Die Schulden überwinden - Ein Haushalt für den Euro" Internetsäit vum Frank Engel
 Die Schulden überwinden - Ein Haushalt für den Euro (2012)"Europa in der großen Krise" Internetsäit vum Frank Engel
 Projet de Manifeste pour les États-Unis d'Europe (2013)"Projet de Manifeste pour les Etats-Unis d'Europe" Internetsäit vum Frank Engel

Zanter 2006 ass de Frank Engel Honorarkonsul vun Armenien zu Lëtzebuerg an huet ee Kapitel zum Konflikt ronderëm Biergkarabach am Buch Europe's Next Avoidable War: Nagorno-Karabakh verfaasst"Europe's Next Avoidable War: Nagorno-Karabakh" Amazon.com.

 Um Spaweck 

 Portrait vum Frank Engel um Site vum EP

Kategorie:Gebuer 1975
Kategorie:Lëtzebuergesch Europadeputéiert